**POWERTY: energija, pagaminta naudojant atsinaujinančius išteklius - socialiai jautrioms visuomenės grupėms**

**Andalūzijos energetikos agentūra, Iždo, pramonės ir energetikos ministerijos paskyrimu, vadovauja Europos projektui POWERTY (*Atsinaujinančių išteklių energija socialiai jautrioms visuomenės grupėms*), kurio tikslas – palengvinti galimybes, energetinį skurdą patiriančioms socialiai jautrioms visuomenės grupėms, naudoti atsinaujinančių išteklių energiją.**

* **Pagrindinis šio projekto, kurį pagal 2014–2020 m. vykdomą programą „Interreg Europe“ Europos Komisija patvirtino 2019 m. rugpjūčio 19 d., tikslas – sudarant galimybes energetinį skurdą patiriantiems asmenims savo namų šildymui ir vėsinimui, aprūpinimui karštu vandeniu ar elektra naudoti atsinaujinančių išteklių energiją ir taip pagerinant jų gyvenimo kokybę bei sveikatą, sumažinti energetinį skurdą patiriančių asmenų skaičių.**
* **Trejų su puse metų trukmės POWERTY projekto metu kiekvienam projekte dalyvaujančiam regionui (Ispanijai, Prancūzijai, Bulgarijai, Lenkijai, Lietuvai ir Jungtinei Karalystei) bus parengtas veiksmų planas, kurio tikslas - paskatinti nebrangių inovatyvių sprendimų taikymą atsinaujinančių išteklių energetikos sektoriuje, formuoti geresnį visuomenės supratimą apie tokios rūšies įrengimus ir patobulinti regioninių vyriausybių politikos priemones 4 srityse:**
	+ **technologijų srityje: identifikuoti naujas inovatyvias atsinaujinančių išteklių energijos technologijas, įskaitant kolektyvines ir miestų energijos tiekimo sistemas;**
	+ **finansų srityje: suformuoti naujus atsinaujinančių energijos išteklių tiekimo srityje taikomus finansavimo mechanizmus, kurie būtų tinkami socialiai jautrioms visuomenės grupėms, pavyzdžiui, etiška bankininkystė, mikrofinansavimas ir mikropaskolų teikimas, įmonių socialinė atsakomybė;**
	+ **reglamentavimo srityje;**
	+ **socialinėje srityje: įgyvendinant konkrečius veiksmus, skatinti socialiai jautrių visuomenės grupių įgalinimą ir aktyvų įsitraukimą į energetikos pertvarkos procesus.**
* **POWERTY projekto biudžetas yra 1 127 226 EUR, iš jų 83,7 % finansavimas teikiamas Europos Komisijos ERPF lėšomis. Projektas yra integruotas į 3-ąjį teminį tikslą „Visuose sektoriuose remti perėjimą prie mažo anglies dioksido kiekio technologijų ekonomikoje“.**

**POWERTY projekto dalyviai**

**Vadovaujantysis partneris Andalūzijos energetikos agentūra** atlieka Europos projekto partnerių veiklų koordinavimą.

Projektui įgyvendinti buvo pasirinkti partneriai iš tokių Europos regionų, kuriuose būtų skirtingas energetinio skurdo ir atsinaujinančių išteklių energijos naudojimo lygis, t. y. projekte dalyvauja partneriai iš šalių, kuriose yra didžiausias energetinio skurdo lygis (pvz. Bulgarija), organizacijos, ir kitų regionų, kurie lyderiauja energetinio skurdo įveikimo pavyzdžiu (pvz., Jungtinė Karalystė, kuriai projekte atstovauja Mančesterio universitetas), organizacijos.

**Projekto partneriai:**

* ISPANIJA: Andalūzijos energetikos agentūra
* PRANCŪZIJA: Overnė-Rona-Alpių regiono Energetikos ir aplinkosaugos agentūra (AURA-EE).
* BULGARIJA: Plovdivo energetikos agentūra (EAP)
* LENKIJA: Opolės aglomeracijos asociacija (21 savivaldybės asociacija) (AOT)
* LIETUVA: Viešųjų investicijų plėtros agentūra (VIPA)
* JUNGTINĖ KARALYSTĖ: Mančesterio universitetas – ES Energijos nepritekliaus observatorija (EPOV)

Svarbus vaidmuo projekte tenka ir **suinteresuotosioms šalims** – viešojo arba privataus sektoriaus organizacijoms, veikiančioms atsinaujinančių išteklių energijos tiekimo ir energetinio skurdo srityje), pavyzdžiui, energetikos sektoriaus verslo asociacijos, vartotojų organizacijos, ir ne pelno organizacijos, energetikos bendrovės, Andalūzijos regiono universitetai ir mokslinių tyrimų centrai bei finansavimo paslaugas teikiančios finansų įstaigos.

Projekte dalyvaujančios Andalūzijos regiono įstaigos ir organizacijos atveju – labai skirtingai dalyvauja socialiai jautrių visuomenės grupės aprūpinimo atsinaujinančių išteklių energija procese. Be nacionalinių įstaigų, kaip antai Aplinkosaugos mokslų asociacijos (Asociación de Ciencias Ambientales - ACA), kuri Ispanijai atstovauja ir ES Energijos nepritekliaus observatorijoje, arba ECODES, atsinaujinančių išteklių energijos bei kitose srityse, kurios yra labiau susijusios su įvairaus pobūdžio socialiai jautriomis visuomenės grupėmis, dirba beveik 40 regioninių įstaigų ir ekspertų organizacijų.

**Projekto įgyvendinimas**

* Atlikus išsamią 4 teminių veiksmų (technologinės, finansų, reglamentavimo ir socialinės srities) analizę, atsižvelgiant į skirtingą partnerių ir suinteresuotų šalių patirtį, bus parengti kiekvieno iš projekto partnerio regiono **veiksmų planai,** kuriuose bus numatytos konkrečios priemonės.
* **Gerų praktikų katalogas.** Identifikuojamos sėkmingos iniciatyvos ir projektai minėtose srityse, kuriuos būtų galima taikyti partneriui atstovaujančiuose regionuose.
* **Energetinio skurdo metodikos parengimas.**
* **Tarpregioniniai seminarai** teminių veiksmų klausimais Lietuvoje, Prancūzijoje ir Lenkijoje.
* **Dvišaliai susitikimai** su Europos organizacijomis siekiant pasinaudoji gerąja regionų praktika.
* **Darbo grupės su regioninėmis suinteresuotosiomis šalimis.**
* **Komunikaciniai veiksmai, ypatingą dėmesį skiriant socialiai jautrioms visuomenės grupėms.**
* **Dalyvavimas įvairiuose forumuose ir renginiuose,** kaip antai Klimato kaitos konferencijoje COP25. Išsamesnė informacija:

<https://www.agenciaandaluzadelaenergia.es/es/actualidad/la-agencia-andaluza-de-la-energia-participa-en-la-cop25-en-un-taller-sobre-pobreza-energetica-y-cambio-climatico>

**Pagrindiniai rezultatai**

POWERTY projektas sudarys galimybes lengviau suformuoti tokias regionines strategijas, kurios skatintų siekti, kad vis didesniam energetinį skurdą patiriančių socialiai jautrių visuomenės grupių skaičiui būtų naudinga vartoti atsinaujinančių išteklių energiją (elektros energiją ir šilumą, skirtą šildyti ir vėsinti jų namus, elektros energiją ir šilumą karštam vandeniui ruošti, elektros energijos namų ūkiams apšviesti, elektros energiją maistui ruošti ir kt.), tokiu būdu pagerinant tokių asmenų gyvenimo kokybę ir sveikatą. Regioninės strategijos, kurios bus įgyvendintos baigiantis projektui, daugiausia dėmesio skirs užtikrinti, kad būtų pasiekti tokie rezultatai:

Inovacijų kūrimo ir diegimo aspektu: užtikrinti, kad atsinaujinančių išteklių energijos sektoriuje būtų skatinama diegti nebrangius inovatyvius sprendimus (įrangą ir įrenginius), ir suformuoti geresnį visuomenės supratimą apie tokios rūšies įrenginius.

Ekonominiu aspektu: projektas turės teigiamą poveikį ir atsinaujinančių išteklių energijos sektoriaus įmonėms, nes bus didesnis atsinaujinančių išteklių energiją gaminančių įrenginių poreikis, o tai turės įtakos specializuotų darbo vietų kūrimui.

Socialiniu aspektu: kadangi projektu siekiama, kad projektuojant ir valdant atsinaujinančių išteklių infrastruktūrą aktyviau dalyvautų socialiai jautrių visuomenės grupių piliečiai, POWERTY projektas, kuris stiprina šalių bendradarbiavimą ir integraciją, bus naudingas socialiai jautrioms visuomenės grupėms.

Be minėtos naudos POWERTY projektas turės teigiamą poveikį mažinant energetikos sistemos priklausomybę nuo iškastinio kuro ir tuo pačiu padės tausoti aplinką, nes iškastinį kurą, kaip antai anglį, naftą, gamtines dujas ar branduolinį kurą naudojantys energijos gamintojai mažiau terš aplinką.

**Andalūzijos energetikos agentūros ir Andalūzijos vaidmuo šiame projekte**

Andalūzijos energetikos agentūra, kaip vadovaujantysis partneris, prisiima **projekto koordinavimo, stebėsenos ir kontrolės** funkcijas ir privalo užtikrinti, kad būtų pasiekti projekto tikslai.

Atsižvelgiant į Andalūzijos reikšmingą indėlį vystant POWERTY projektą, vadovaujančiuoju partneriu buvo pasirinkta Andalūzijos energetikos agentūra.

Ypač svarbi Agentūros patirtis tokiuose projektuose kaip **BUILD2LC,** taip pat **politikos priemonių,** pavyzdžiui, tvariosios energetikos plėtojimo Andalūzijoje **skatinimo programų,** Andalūzijos energetikos strategijos **valdymo bei planavimo** srityje įgyvendinimo patirtis.

Siekiant išanalizuoti galimus bendradarbiavimo veiksmus energetikos klausimais, Andalūzijoje pradėta bendradarbiauti su **Sevilijos Poligono rajonu.**

Poligono rajonas - vienas iš subjektų, kurie POWERTY projekte dalyvauja kaip suinteresuotoji šalis arba interesų grupė, bendradarbiaujanti su Agentūra rengiant Regioninį veiksmų planą, kuriuo siekiama sudaryti geresnes galimybes energetinį skurdą patiriantiems žmonėms apsirūpinti švarios, saugios ir kokybiškos atsinaujinančių išteklių energijos tiekimu.

Poligono rajonas, kaip suinteresuotoji šalis POWERTY projekte, turės galimybę naudotis informacija apie gerąją Europos praktiką ir galės tiesiogiai dalyvauti tarptautinio pobūdžio veiksmuose, kurie bus organizuojami kartu su likusiais projekto partneriais, turės galimybę užmegzti ryšius su panašiomis organizacijomis.

**Kaip prasidėjo POWERTY projektas?**

POWERTY projekto tikslas – ***sudaryti palankesnes galimybes socialiai jautrioms visuomenės grupėms, kurios patiria energetinį skurdą, naudoti atsinaujinančių išteklių energiją.***

Projekto atsiradimo priežastis – būtinybė imtis atsakomųjų veiksmų įgyvendinant Europos Sąjungos direktyvose pasiūlytą energetikos pertvarką, pagal kurią būtų pereinama prie švarios, saugios ir sąžiningai gaminamos energijos, siekiant įtraukti visą visuomenę, įskaitant energetinį skurdą patiriančius žmones (vyresnio amžiaus, bedarbius ar ligotus asmenis, gyvenančius socialiniuose būstuose, patiriančius atskirtį ar skurdą) taip, kad būtų pasiektas energetikos sistemos priklausomybės nuo iškastinio kuro mažinimo tikslas.

* Europos Parlamento ir Tarybos direktyva 2018/2001 dėl skatinimo naudoti atsinaujinančiųjų išteklių energiją įpareigoja sudaryti palankesnes sąlygas ir skatinti iš atsinaujinančių išteklių pasigamintos energijos vartojimą (įskaitant ir vartojimą socialiai jautriose visuomenės grupėse).
* Europos Komisija (žr. Direktyvą 2018/2001) ir Ispanijos Vyriausybė (žr. Nacionalinį kompleksinės energetikos ir klimato kaitos mažinimo planą) vis didesnį vadovaujantį vaidmenį suteikia vietinėms atsinaujinančių išteklių energijos bendrijoms bei ragina į jas įtraukti ir socialiai jautrias visuomenės grupes. Be to, vienas iš šių bendrijų tikslų - energetinio skurdo mažinimas.
* Naujos pačių pasigamintos energijos vartojimo taisyklės Ispanijoje patvirtintos 2018 m. spalio 5 d. Karališkuoju dekretu-įstatymu 15/2018 ir 2019 m. balandžio 5 d. Karališkuoju dekretu 244/2019.

Energetinis skurdas yra labai svarbi Europos problema. Dėl šios problemos kenčia daugiau kaip 50 mln. ES namų ūkių, be to, yra regionų, pavyzdžiui, Bulgarija ir Lietuva, kur ji ypač aktuali – sunkumų dėl šios problemos patiria trečdalis minėtų šalių gyventojų. [Nacionalinės kovos su energijos nepritekliumi strategijos](https://www.miteco.gob.es/es/prensa/estrategianacionalcontralapobrezaenergetica2019-2024_tcm30-496282.pdf), parengtos Ekologinės transformacijos ministerijos duomenimis, energijos nepriteklių Ispanijoje patiria nuo 3,5 iki 8,1 mln. gyventojų (tokį didelį diapazoną lėmė taikomų vertinimo metodikų skirtumai). Todėl perėjimas prie atsinaujinančių išteklių energijos bus efektyvus, jei bus atsižvelgta į žmones, patiriančius sunkumų dėl energetinio skurdo.

Atsinaujinančių išteklių energija yra labai efektyvi priemonė energetiniam skurdui mažinti. Be to, išlaidos energijos pasigaminimui ir atsinaujinančių išteklių energijos gamybos įrangai mažėja ir todėl vis daugiau žmonių gali rinktis naudoti atsinaujinančių išteklių energiją. Tačiau net ir esant tokiai padėčiai, daugeliui asmenų, kurie priklauso socialiai jautrioms visuomenės grupėms, energijos kaina tebėra didelė.

Taip pat tebėra ir daug kitų kliūčių bei sunkumų, tokių kaip technologinės, ekonominės, politinio reguliavimo srities ir socialinės kliūtys, kurios neleidžia energetinį skurdą patiriantiems žmonėms naudoti atsinaujinančių išteklių energiją.. POWERTY projektas siekia pašalinti tas kliūtis, tokiu būdu sudarydamas galimybes kiekvienam Europos gyventojui pasinaudoti tais privalumais, kuriuos suteikia iš atsinaujinančių išteklių pasigamintos energijos tiekimas.

**Su POWERTY projektu susijusią grafinę medžiagą galima atsisiųsti paspaudus šią nuorodą**

<http://soporte.agenciaandaluzadelaenergia.es/owncloud/index.php/s/i6SpH8wfHVfeiq6>

Visa pateikta medžiaga priklauso Andalūzijos energetikos agentūrai ir žiniasklaidos priemonės gali ja laisvai naudotis.

**Interneto svetainės**

**Oficiali interneto svetainė**

<https://www.interregeurope.eu/powerty/>

**Andalūzijos energetikos agentūros interneto svetainėje POWERTY projektui skirta skiltis**

<https://www.agenciaandaluzadelaenergia.es/es/la-agencia/proyectos-internacionales/proyectos-europeos/powerty>